**กอช. โปรโมชันพิเศษพร้อมของที่ระลึกเพียบ!!**

**ในงาน “มหกรรมการลงทุนแห่งปี SET in the City 2018”**

**พบกันบูธ A21 วันที่ 15 – 18 พฤศจิกายน 2561 ณ ศูนย์การค้าสยามพารากอน**

***กองทุนการออมแห่งชาติ หรือ กอช. จัดเต็มโปรโมชั่นพิเศษ ในงาน“มหกรรมการลงทุนแห่งปี SET in the City 2018” สร้างอนาคตการลงทุน ให้เหนือกว่าที่เคย พร้อมมอบของสมนาคุณมากมาย สำหรับประชาชนและสมาชิก กอช. อาทิ โปรโมชั่นสมัครสมาชิกใหม่ หรือผู้สมัครบริการหักบัญชีเงินฝากส่งเป็นเงินออมต่อเนื่อง และยังมีของแจกเป็นที่ระลึกสำหรับผู้ร่วมกิจกรรมกับ กอช. บูธ A21 ณ รอยัล พารากอน ฮอลล์ ชั้น 5 ศูนย์การค้าสยามพารากอน***

**นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช.** ขอเชิญชวนสมาชิก กอช. และประชาชนชาวกรุงเทพมหานคร และพื้นที่ใกล้เคียงร่วมกิจกรรมที่ บูธ กอช. (บูธ A21) ในงาน “มหกรรมการลงทุนแห่งปี SET in the City 2018” สร้างอนาคตการลงทุนให้เหนือกว่าที่เคย ณ รอยัล พารากอน ฮอลล์ ชั้น 5 ศูนย์การค้าสยามพารากอนวันที่ 15 – 18 พฤศจิกายน 2561 ซึ่ง กอช. ได้นำเทคโนโลยีล้ำสมัยที่สอดรับแนวคิดของการจัดงาน ให้บริการประชาชนด้วยแอพพลิเคชัน "กอช." ในการสมัครสมาชิก ตรวจสอบสิทธิ ดูยอดเงินสมทบจากรัฐ คำนวณเงินบำนาญรายเดือน ทั้งผู้สนใจสมัครสมาชิก ผู้ถือบัตรสวัสดิการแห่งรัฐ สมาชิก กอช. สามารถส่งเงินสะสมได้ที่บูธ กอช. หรือ สมัครบริการหักบัญชีเงินฝากส่งเป็นเงินออมต่อเนื่อง ร่วมกิจกรรมที่บูธ กอช. ทั้งเลือกดาวน์โหลดแอป กอช. หรือ กดไลค์ ถ่ายภาพตัวเองพร้อมแฮชแท็ก #กอช. แล้วแชร์ผ่านเฟสบุ๊คเพียงเท่านี้รับของที่ระลึกมากมาย

สำหรับผู้ที่สมัครบริการหักบัญชีเงินฝากอัตโนมัติ (Direct Debit) ไม่ว่าท่านจะสะดวกสมัครที่ไหน ที่เป็นธนาคารหน่วยรับสมัครของ กอช. ทั้ง 4 แห่งทุกสาขาทั่วประเทศ ได้แก่ ธนาคารเพื่อการเกษตรและสหกรณ์การเกษตร (ธ.ก.ส.) ธนาคารออมสิน ธนาคารกรุงไทย และธนาคารอาคารสงเคราะห์ (ธอส.) ตั้งแต่วันนี้ ถึงวันที่ 31 ธันวาคม 2561 ผู้ที่สมัครบริการจะได้รับร่ม “รัก กอช.” ฟรี ตามสิทธิโปรโมชั่นพิเศษ โดยระบบจะดำเนินการหักบัญชีเงินฝากอัตโนมัติเพื่อส่งเงินสะสมสมาชิก กอช. เข้าในบัญชีกองทุน ทุกวันที่ 20 ของแต่ละเดือน ตามจำนวนเงินที่ผู้สมัครได้ระบุไว้ตั้งแต่ 50 - 1,100 บาทต่อเดือน ทำให้สมาชิกได้รับเงินสมทบจากรัฐอย่างต่อเนื่อง รวมทั้งไม่ต้องกังวลว่าจะลืมออม นอกจากนี้ยังเป็นช่องทางให้ผู้ปกครองสามารถออมให้บุตรหลาน และยังสามารถส่งเงินแทนสมาชิกท่านอื่นได้อีกด้วย

กอช. เป็นหน่วยงานของรัฐ อยู่ภายใต้การกำกับดูแลของกระทรวงการคลัง เพื่อเสริมสร้างระบบบำนาญให้แก่ผู้ที่เป็นแรงงานนอกระบบ แรงงานอิสระ นักเรียน นิสิตและนักศึกษา ที่ไม่เป็นผู้ประกันตนตามมาตรา 33, มาตรา 39, มาตรา 40 ทางเลือก 2, มาตรา 40 ทางเลือก 3 ไม่เป็นสมาชิกกองทุนบำเหน็จบำนาญข้าราชการ และไม่เป็นสมาชิกกองทุนสำรองเลี้ยงชีพ โดยสมาชิก กอช. สามารถส่งเงินออมได้ตั้งแต่ 50 - 13,200 บาทต่อปี ไม่จำเป็นต้องส่งออมเท่ากันทุกครั้ง ส่วนรัฐจะให้เงินสมทบอีก สูงสุด 600, 960 และ 1,200 บาทต่อปี ตามช่วงอายุและหลักเกณฑ์ รวมทั้งสมาชิกยังได้รับผลตอบแทนการลงทุนรายปีตามภาวะตลาด ขณะที่ยอดเงินที่ส่งออมภายในปียังใช้ลดหย่อนภาษีได้เต็มจำนวน (ตามเงื่อนไขของกรมสรรพากร)

และเมื่อสมาชิกออมไว้จนถึงอายุ 60 ปีบริบูรณ์ จะมีโอกาสได้รับเงินคืนเป็นบำนาญรายเดือนขั้นต่ำ 600 บาท สูงสุดกว่า 7,000 บาทไปตลอดชีพ โดยรัฐค้ำประกันผลตอบแทนการลงทุนตามหลักเกณฑ์ที่กำหนด

พบกับ กอช. ได้ที่บูธ A21 ในงาน “มหกรรมการลงทุนแห่งปี SET in the City 2018” สร้างอนาคตการลงทุนให้เหนือกว่าที่เคย ณ รอยัล พารากอน ฮอลล์ ชั้น 5 ศูนย์การค้าสยามพารากอน วันที่ 15 – 18 พฤศจิกายน 2561 สอบถามข้อมูลได้ที่สายด่วนเงินออม 02-049-9000 หรือ ดาวน์โหลดแอป กอช. ได้ทั้งระบบแอนดรอยด์และไอโอเอส พิมพ์ค้นหาคำว่า “กอช.” และที่เว็บไซต์ กอช. www.nsf.or.th